cyanic-selkie/wikianc huggingface dataset:
Ningbo
Á tíma Mingveldisins
Fyrri hluti valdatíma Mingveldisins (1368–1644) var Ningbo erfiður. Erlend viðskipti voru skert af stjórnvöldum; smíði hafskipa bönnuð; og strandverslun takmörkuð. Japanskir ​​sjóræningjar réðust á Ningbo. Staðurinn staðnaði fram að síðasta fjórðungi 15. aldar, uns nærliggjandi héruð réttu úr kútnum. Hagvöxtur jókst þegar Portúgalar hófu viðskipti í Ningbo árið 1522, fyrst ólöglega en síðar (eftir 1567) löglega. Borgina hafði lengi eftir það hið portúgalska nafn „Liampó“. Seinna bættust hollenskir ​​og breskir kaupmenn í hópinn. Kaupmenn Ningbo fóru að eiga viðskipti upp eftir Kínaströnd allt frá Mansjúríu í Norðaustur Kína, til Guangzhou, sem og Filippseyjar og Taívan. Ningbo var verslunarstöð strandsléttunnar austan Shaoxing og úthöfn fyrir ósasvæði Jangtse-fljóts (Bláá), sem það var tengt við með Zhedong skurðinum (Hangzhou–Ningbo) sem var hluti Miklaskurðar og tengdi sem leiddi til Shaoxing og Qiantang árnar. Fyrir vikið varð Ningbo mikilvægur staður fyrir innri viðskipti Kína á 17. og 18. öld.
Ningbo „sáttmálahöfn“
Í kjölfar ópíumstríðanna 1839–1842 var kínversku stjórnina neydd til að opna fyrir utanríkisviðskipti í fimm hafnarborgum með undirritun Nanking-sáttmálans svokallaða árið 1842. Ningbo var ein þessara „sáttmálahafna“ og árið 1843 var borgin því opnuð fyrir utanríkisviðskipti. Síðar dró úr viðskiptum þar og viðskiptin færðust meir til Sjanghæ sem liggur um 220 kílómetra norður af Ningbo.
Samtímaborgin
thumb|Tianyi torgið í Haishu hverfi Ningbo borgar. thumb|Hangzhou-flóabrúin er sexakreina tollbrú sem styttir flutningstíma á þjóðveginum milli Ningbo og Sjanghæ úr fjórum klukkustundum í tvær.
thumb|Ningbo Zhoushan höfnin er stærsta höfn í heimi hvað varðar árlega farmflutning í tonnum talið.
thumb|Háhraðalest í Ningbo borg. Í dag er Ningbo er staðbundin verslunarmiðstöð og annasöm höfn í norðausturhluta Zhejiang héraðs.
Góðar járnbrautar- og hraðbrautartengingar er við Sjanghæ borg um Hangzhou og nýja Hangzhou-flóabrú sem opnuð var árið 2008 og tengir Ningbo beint við Sjanghæ-svæðið. Hangzhou-flóabrúin er 36 kílómetrar að lengd og er ein lengsta sjóbrú heims.
Ningbo Zhoushan höfnin
thumb|Landakort er sýnir staðsetningu Ningboborgar (rauðmerkt) í [[Zhejiang héraði (appelsínugult).]]
Ningbo er einnig miðstöð strandferða of vatnsflutninga um viðamikla skipaskurði í nágrenni borgarinnar. Borgin er söfnunarstöð fyrir bómull og aðrar landbúnaðarafurðir á sléttunni, fyrir sjávarafurðir staðbundins sjávarútvegs og fyrir timbur frá nálægum fjöllunum. Borgin er einnig dreifingarstöð fyrir kol, olíu, vefnaðarvöru og ýmsa neytendavörur. Árið 1984, þegar kínversk stjórnvöld boðuðu meira frjálslyndi, var Ningbo útnefnd ein af „opnum borgum“ Kína fyrir erlenda fjárfestingu. Fyrir síðari heimsstyrjöldina voru bómullarspunaverksmiðjur, mjölmyllur, vefnaðarvöruverksmiðjur og tóbaksverksmiðjur stofnaðar og frá 1949 hélt sú iðnvæðing áfram. Textíliðnaðurinn hefur stækkað mjög með nýjum prjóna- og litunarverksmiðjum. Matvælavinnsla með vinnslu mjöls og hrísgrjóna, olíuvinnsla, víngerð er mikilvæg atvinnustarfsemi í borginni. Verksmiðjur borgarinnar framleiða dísilvélar, landbúnaðarvélar og aðrar vélar, svo sem rafala. Varmaorkustöðvar framleiða rafmagn fyrir allt nágrennið.
Flateyjarbók
thumb|right|[[Hálfdán svarti og Haraldur hárfagri: skreyttur upphafsstafur úr Flateyjarbók.]] Flateyjarbók (GKS 1005 fol.) er stórt og mikið íslenskt handrit með fjölda konungasagna, Íslendingasagna og fornaldarsagna á 225 vel skrifuðum síðum með skreyttum upphafsstöfum. Handritið var að stærstum hluta skrifað á árunum 1387 til 1394.
Bókin dregur nafn sitt af Flatey á Breiðafirði, en þaðan fékk Brynjólfur Sveinsson biskup hana frá Jóni Finnssyni árið 1647. Biskupinn sendi Friðriki 3. Danakonungi bókina að gjöf 1656 og var hún síðan einn helsti kjörgripur Konungsbókhlöðunnar til 1971, þegar Íslendingar fengu hana afhenta við lok handritamálsins. Flateyjarbók er varðveitt á Stofnun Árna Magnússonar og hefur safnmarkið GKS 1005 fol.
Þjóðviljinn
Þjóðviljinn var dagblað sem kom út fyrst sem málgagn Kommúnistaflokksins, síðan Sósíalistaflokksins og loks Alþýðubandalagsins frá 1936 til 1992.
Dreifibréfsmálið
Vorið 1941 lét stjórn breska hernámsliðsins á Íslandi stöðva útgáfu Þjóðviljans og voru forsprakkar blaðsins fluttir í fangelsi til Bretlands. Sakargiftir þeirra voru áróður gegn Bretum. Meðan á útgáfubanni Þjóðviljans stóð var gefið út blaðið Nýtt dagblað í hans stað.
Hjálmar Hjálmarsson
Hjálmar Hjálmarsson (fæddur 28. ágúst 1963) er íslenskur leikari. Hann er meðal annars þekktur fyrir ekki-fréttamanninn Hauk Hauksson. Hann lék Einar blaðamann í sjónvarpsþáttunum Tími Nornarinnar (2011) og Krumma í sjónvarpseríunum Hæ Gosi. Hjálmar hefur leikstýrt fjölda útvarpsleikrita, stjórnað útvarps og sjónvarpsþáttum og leikið mörg hlutverk á sviði. Hann hefur einnig talsett fjölda teiknimynda fyrir sjónvarp og kvikmyndahús. Meðal þeirra má nefna Shrek, Pó í Kung Fu Panda, Grettir (Garfield), Rex í Toy Story, Piglet í Winnie the Poo, Wallace í Wallace and Gromit, Marel í Leitin að Nemo, Ralph í Wreck'it Ralph og Scrooge í Jólaævintýri Dickens. Hann var á framboðslista Borgarahreyfingarinnar fyrir Alþingiskosningarnar 2009 en náði ekki kjöri. 2010 var Hjálmar kjörinn í bæjarstjórn Kópavogs fyrir hönd NæstBestaFlokksins.
Salka Sól Eyfeld, tónlistarkona, er dóttir hans.
Matthew Fontaine Maury
thumb|right|Mynd af Maury frá 1853. Matthew Fontaine Maury (f. 14. janúar 1806, d. 1. febrúar 1873) var bandarískur stjörnufræðingur, haffræðingur, veðurfræðingur, rithöfundur, jarðfræðingur og kennari.
Maury var brautryðjandi á sviði kortlagningu helstu siglingaleiða í heiminum. Hann lauk verki sínu um hafstrauma og vindafar, Wind and Current Chart of the North Atlantic, á byltingarárinu 1848. Í kjölfarið breiddist aðferðafræði hans út um allan heim og leiddi til stórbættra samgangna á sjó. Fyrir vikið var Maury sleginn til riddara í nokkrum evrópskum konungsríkjum, meðal annars veitti Friðrik 7. honum Dannebrogsorðuna.
Skildingavísa
Skildingavísa eða ballöðublað er fjölprent sem prentað var á öðru megin á ódýran pappír. Ballöðublöð eða blöð með fréttum og rími voru eitt algengasta prentform frá 17. til byrjunar 20. aldar í Bretlandi, Írlandi og Norður-Ameríku. Í Danmörku voru slík prent kölluð skildingavísa (d. skillingsvise) og var vísan vanalega prentuð á fjórar síður með forsíðumynd sem var í fyrstu trérista en síðar meir (á 20. öld) oft ljósmynd. Margar skildingavísur eða ballöðublöð fjalla um morð, ástir og hermenn. Skildingavísur voru fyrri tíma slúðurfréttamennska. Oftast var vísan skrifuð við lag sem fólk þekkti og sem hægt var að syngja. Elsta varðveitta danska skildingavísan er frá 1530. Elstu skildingavísurnar voru handskrifaðar í takmörkuðu upplagi en eftir því sem prent varð vinsælla þá var hægt að fjöldaframleiða þær í stóru upplagi. Farandsalar seldu skildingavísur úti í sveitum en í bæjum voru þær seldar af börnum og vísnakerlingum sem gengu um götur og stræti og sungu eða hrópuðu upp vísurnar til að reyna að selja prentuðu útgáfuna. Þessi sala var bönnuð í Danmörku frá 18. september 1805 og skyldu brot varða þriggja mánaða vist í betrunarhúsi. Vísnakerlingarnar keyptu vísurnar á einn skilding og seldu á tvo skildinga.
Karlsey
thumb|right|Kalsoy eða Blokkflautan. thumb|200px|Staðsetning Karlseyjar Karlsey (færeyska: Kalsoy) er löng og mjó eyja norðan til í Færeyjum, á milli Austureyjar og Kunoy (Konueyjar). Nyrst á eynni var áður drangur sem hét Kallurin og hafði eyjan nafn sitt af honum en hann er nú hruninn. Hæsta fjall á Kalsoy er Nestindar (788 m). Stærð eyjarinnar er 30,9 km² og hún er 18 km löng en aðeins 1-3 km á breidd. Þar bjuggu 76 manns árið 2018.
Á eynni eru fjórar litlar byggðir eða þorp, tengdar saman með vegum og jarðgöngum. Vesturströnd eyjarinnar er sæbrött og byggðirnar eru allar á austurströndinni. Þær eru Húsar (47 íbúar 1. janúar 2011), Syðradalur (6 íbúar), Mikladalur (34 íbúar) og Trøllanes (19 íbúar). Byggðin Blankskáli var syðst á eynni en fór í eyði fyrir nærri 200 árum. Aðalatvinnuvegir eyjarskeggja eru landbúnaður og fiskveiðar og þar er einnig fiskeldisstöð.
Bílferja siglir milli Syðradals og Klakksvíkur nokkrum sinnum á dag og frá Syðradal gengur svo rúta norður til Trøllaness. Fimm jarðgöng eru á leiðinni og þess vegna kalla Færeyingar hana oft „Blokkflautuna“. Þessi göng, sem gerð voru á árunum 1979-1985, eru Villingadalstunnilinn (1193 m), Mikladalstunnilin (1082 m), Ritudalstunnilin (683 m), Teymur í Djúpadal (220 m) og Trøllanestunnilin (2248 m).
Fáskrúðarbakki
Fáskrúðarbakki er bær og kirkjustaður í Miklaholtshreppi, örskammt frá þjóðbraut á bakka árinnar Fáskrúðar. Þar hefur verið kirkja sem flutt var þangað frá Miklaholti, frá árinu 1934. Í kirkjunni eru nokkrir góðir gripir, til að mynda altaristafla frá árinu 1728. Í landi Fáskrúðsbakka er einnig félagsheimilið Breiðablik, sem reist var á árunum 1947-1950 og síðan endurbætt árið 1972.
Norsk Kvinnesaksforening
Norsk Kvinnesaksforening (NKF; Kvenréttindafélag Noregs) er félag í Noregi sem vinnur að því að bæta réttindi kvenna. Félagið var stofnað árið 1884. Stofnendur voru Gina Krog og Hagbart Berner. Það er aðili að International Alliance of Women (IAW) og er systurfélag Kvenréttindafélags Íslands.
Sódóma og Gómorra
Sódóma og Gómorra eru borgir sem koma fyrir í Biblíunni. Íbúar Sódómu voru óforbætanlegir syndarar í augum Drottins, sem ákvað að lokum að tortíma borginni eins og sagt er frá í 19. kafla 1. Mósebókar. Lot, frændi Abrahams, bjó á sléttunni við borgina Sódómu. Þegar útsendarar Drottins komu til Lot bauð hann þeim gistingu þó hann kynni ekki á þeim deili. Íbúar Sódómu komu um nóttina og vildu liggja með mönnunum. Lot hélt yfir þeim hlífiskyldi en bauð þeim þess í stað dætur sínar sem höfðu ekki verið við karlmann kenndar. Í dögun lét Drottinn rigna eldi og brennisteini yfir Sódómu og Gómorru en hlífði Lot.
Eldstöðvarkerfi
Ef eldvirkni, sprungur, brotalínur, siggengi, og sigdalir á gosbeltunum eru skoðuð í samhengi kemur í ljós að þau mynda aflöngu belti sem raða sér eftir skástígu kerfi eftir gosbeltunum. Þessi aflöngu belti hafa verið nefnd sprungureinar.
Í miðju sprungureina virðist virknin vera mest og hafa í mörgum þeirra hlaðist upp mikil eldfjöll. Slík eldfjöll eru nefnd megineldstöð og undir þeim eru svokölluð kvikuhólf. Askja getur myndast í kjölfar mikils sprengigoss þar sem þakið yfir kvikuhólfinu brestur og hringlaga landsig verður í megineldstöðinni. Fyrst myndast sprungurein, síðan kvikuhólf, megineldstöð.
Ísland sem eldstöðvasvæði inniheldur u.þ.b. 30 eldstöðvarkerfin og er talið vera eitt af því stærsta eldstöðvasvæði í heiminum. Aðalástæðan fyrir því er möttulstrókurinn sem kemur upp undir Vatnajökli.
Ingólfur Björn Sigurðsson
Ingólfur Björn Sigurðsson (26. nóvember 1950) er íslenskur leikari.
Húsfell
Húsfell er um 285 metra fjall suður af Höfuðborgarsvæðinu og rétt norðan við Helgafell og suðaustan við Búrfellsgjá. Þrjú sveitarfélög eiga landamörk á fjallinu: Garðabær, Kópavogur og Hafnarfjörður. Húsfellsbruni, nálægt hraun er kennt við fjallið. Húsfell liggur á sömu sprungurein og Helgafell og má með því telja að það sé jarðfræðilega líkt Helgafelli.
Listi yfir útgáfur Microsoft Windows
Eftirfarandi er listi yfir mismunandi útgáfur af Microsoft Windows stýrikerfinu:
Tímaás
Listinn hér að neðan sýnir stýrikerfin frá Microsoft í tímaröð og hver uppbygging þeirra er, 16-bita (ekki lengur í studdum útgáfum), 32-bita (x86) eða 64-bita (x64).
Nú orðið er t.d. Windows 7 og eldri útgáfur, s.s. Windows XP, ekki studdar, og aðeins hægt að kaupa Windows 10. Windows Server 2003 er ekki lengur studd og en nýjasta útgáfan af Windows Server og sumar eldri eru enn studdar, eða hægt að kaupa framlengdan stuðning við. Svo er MS-DOS ekki heldur lengur stutt (né PC-DOS), sem var notað við að keyra fyrstu útgáfur af Windows, en forritskóðinn hefur hins vegar verið gefinn út frjáls.
Hermann Pálsson
Hermann Pálsson (26. maí 1921 – 11. ágúst 2002) var íslenskur fræðimaður og þýðandi, sem var lengst prófessor í íslenskum fræðum við Edinborgarháskóla.
Æviágrip
Hermann Pálsson fæddist í Sauðanesi á Ásum, skammt frá Blönduósi í Húnavatnsþingi. Hann lést af völdum slyss í Bourgas í Búlgaríu.
Foreldrar hans voru Páll Jónsson (1875–1932) bóndi í Sauðanesi, og kona hans Sesselja Þórðardóttir (1888–1942) frá Steindyrum í Svarfaðardal. Systkini Hermanns voru tólf talsins.
Hermann lauk stúdentsprófi við Menntaskólann á Akureyri 1943 og cand. mag. prófi við Háskóla Íslands 1947. Hann fór síðan til Írlands og lauk BA-prófi í keltneskum fræðum við Írlandsháskóla í Dyflinni. Frá árinu 1950 kenndi hann íslensk fræði við Edinborgarháskóla, fyrst sem lektor en um árabil sem prófessor. Frá árinu 1982 gat hann að mestu helgað sig fræðistörfum, uns hann fór á eftirlaun 1988.
Um tíma var hann gistiprófessor við Toronto-háskóla og Berkeley-háskóla. Hann var vinsæll fyrirlesari og flutti fjölmarga fyrirlesta víða um heim.
Hermann var afkastamikill fræðimaður á sviði norrænna fræða. Fjöldi fræðirita kom frá hendi hans, ekki síst eftir að hann fór á eftirlaun 1988, þau síðustu eftir að hann féll frá. Ungur vakti hann athygli fyrir bækurnar Söngvar frá Suðureyjum (1955) og Sagnaskemmtun Íslendinga (1962). Hann fékkst mikið við rannsóknir á Hrafnkels sögu Freysgoða og leiddi í ljós að ýmsar hugmyndir úr Alexanders sögu hefðu haft áhrif á hana. Síðari rit hans fjalla mörg hver um erlenda menningarstrauma sem höfðu áhrif á íslenskar fornbókmenntir, bæði um keltnesk og samísk áhrif, og ekki síður hina kirkjulegu bókmenningu miðalda. Lengi vel áttu viðhorf Hermanns heldur undir högg að sækja í fræðasamfélaginu hér á Íslandi, e.t.v. af því að hann gekk stundum nokkuð langt til að kanna þanþol hugmynda sinna. Erlendis var hann mjög virtur fræðimaður.
Þýðingar voru sérstakur kapítuli í ævistarfi Hermanns. Hann þýddi fjölda íslenskra fornrita yfir á ensku, oft í samstarfi við Magnús Magnússon, Denton Fox eða Paul Edwards, og var þar lögð áhersla á að textinn yrði á eðlilegu máli. Hlutu margar þessar þýðingar mikla útbreiðslu m.a. í ritröðinni Penguin Classics. Hefur verið sagt að á síðari hluta 20. aldar hafi enginn gert meira í að kynna íslensk fornrit í hinum enskumælandi heimi. Fyrsta þýðingin var Njáls saga (1960), en alls þýddi Hermann um 40 fornrit af ýmsu tagi. Einnig þýddi hann nokkur rit á íslensku, m.a. Írskar fornsögur (1953).
Hermann átti frumkvæðið að því að efnt var til alþjóðlegra fornsagnaráðstefna (International Saga Conference). Var hin fyrsta haldin í Edinborg 1971, og ritstýrðu þeir Hermann, Peter Foote og Desmond Slay ráðstefnuritinu. Fornsagnaráðstefnurnar eru nú haldnar á þriggja ára fresti. Einnig var Hermann einn af stofnendum Scottish Society for Northern Studies (1968), sat í stjórnarnefnd þess um árabil og var forseti 1970–1971.
Hermann var heiðursdoktor við Háskóla Íslands. Árið 1999 hlaut hann heiðursverðlaun Verðlaunasjóðs Ásu Guðmundsdóttur Wright, sem eru á vegum Vísindafélags Íslendinga.
Kona Hermanns (1953) var Guðrún Þorvarðardóttir (f. 28. mars 1927) stúdent. Þau áttu eina dóttur.
Helstu rit
Yfirlit um ritstörf Hermanns er í neðangreindum ritaskrám. Sjá einnig skrár Landsbókasafns Íslands. Nokkur síðustu rit hans voru: Hermann ritaði fjölmargar greinar og bókakafla um bókmenntir og menningu miðalda, sjá ritaskrár hans. Þar vantar m.a.:
Abies × umbellata
Abies × umbellata er annaðhvort blendingur á milli vætuþins (A. firma) og japansþins (A. homolepis), eða undirtegund af japansþin: Abies homolepis var. umbellata. Enn sem komið er er það alveg óvíst.
Íþróttasamband Reykjavíkur
Íþróttasamband Reykjavíkur var stofnað 12. september 1910 af átta íþrótta- og ungmennafélögum í Reykjavík. Megintilgangurinn var að standa að gerð Íþróttavallarins á Melunum sem tekinn var í notkun árið eftir. Þegar nýr íþróttavöllur, Melavöllurinn var reistur á vegum bæjarins árið 1926 var Íþróttasambandið lagt niður. Það telst þó vera forveri Íþróttabandalags Reykjavíkur.
Brooklyn Nets
thumb|[[Barclays Center er heimavöllur Nets.]] Brooklyn Nets er körfuboltalið frá New York sem spilar í NBA deildinni.
Liðið var stofnað árið 1967 í ABA deildinni sem New Jersey Americans. Árið 1976 sameinaðist ABA-deildin NBA-deildinni. Liðið hefur flust á milli borganna New Jersey og New York tvívegis. Frá 2012 hefur liðið verið í Brooklyn. Það hefur unnið 2 austurdeildartitla og komst í úrslit árin 2002 og 2003.
Austari-Jökulsá
Austari-Jökulsá eða Jökulsá eystri er jökulá í Skagafirði. Hún kemur upp við norðanverðan og norðaustanverðan Hofsjökul í nokkrum meginkvíslum og rennur alllanga leið til norðurs áður en komið er ofan í innstu drög Austurdals. Hún rennur svo langa leið norður dalinn og falla í hana margar þverár. Innan til í dalnum fellur áin á eyrum en þegar niður undir Skatastaði kemur er að henni djúpt og víða hrikalegt gljúfur. Við bæinn Kelduland koma Austari- og Vestari-Jökulsá saman og mynda Héraðsvötn, sem renna líka í gljúfrum fyrsta spölinn.
Áin er straumhörð, einkum þegar í gljúfrin kemur, og þykir henta sérlega vel til flúðasiglinga. Áætlanir hafa verið gerðar um að virkja ána eða árnar báðar en þau áform eru mjög umdeild og vilja sumir friðlýsa árnar.
Söngvar frá Íslandi 1 og 2
Söngvar frá Íslandi er 33 snúninga LP hljómplata gefin út af Íslenzkum tónum árið 1960. Á henni flytja ýmsir listamenn íslensk sönglög, áður útgefin á 78 snúninga plötum. Forsíðumyndina frá Vestmannaeyjum tók Helgi Angantýsson.
Hoya pachyphylla
Hoya pachyphylla er fjölær jurt í vaxblómaættkvísl. Útbreiðslan er á Nýju-Gíneu.
Íslenska brjóstabyltingin
Íslenska brjóstabyltingin er nafn sem gefið hefur verið þátttöku íslenskra kvenna í Free the Nipple byltingunni, alþjóðlegum gjörningi og hugmyndafræðilegri byltingu sem gengur úr á að konur beri brjóst sín sem merki um uppreisn gegn viðteknum félagslegum gildum sem þær telja vera óréttlæti gagnvart sér. Talið er að rekja megi upphaf byltingarinnar á Íslandi til þess atviks þegar Adda Þóreyjardóttir Smáradóttir setti myndir af berum brjóstum sínum inn á samfélagsmiðlinn Twitte r undir kassamerkinu #Freethenipple þann 26. mars árið 2015. Adda sagði tilganginn hafa verið til að vekja athygli á hefndarklámi og því sem hún telur ójafnrétti .Í kjölfarið tóku mörg hundruð íslenskar konur myndir af nöktum brjóstum sínum og settu inn á ýmsa samfélagsmiðla, undir þeim formerkjum að þær væru að „frelsa geirvörtuna“. Þá voru einnig konur sem fóru út á almannafæri, ýmist berbrjósta eða brjóstahaldaralausar. Þessi dagur fékk viðurnefnið „Dagur frelsunar geirvörtunnar“ af ýmsum fjölmiðlum og þeim hópi einstaklinga sem sverja sig við og tóku þátt í gjörningnum.
Tilgangur
Samkvæmt forsprökkum „free the nipple“ byltingarinnar, sem er alþjóðleg femínísk aðgerðarhreyfing, er tilgangur byltingarinnar að vekja athygli á því sem þeir álíta ójöfnuð kvenna og karla. Hreyfingin álítur að viðhorf fólks þurfi að breytast undir þeim formerkjum að ber brjóst ættu ekki að túlkast sem kynferðislegur hlutur og fyrst karlmenn fái að vera berir að ofan þá eigi konur að fá það líka. Annarsvegar á tilgangurinn einnig að vera til að vekja athygli á svokölluðu hefndarklámi. Aðgerðarsinnarnir álíta að því að birta myndir af brjóstum sínum og setja þær fyrir augu almennings, séu þeir að „taka völdin í sínar hendur“.
Heimildarmyndin Free The Nipple
Upphaf Free the Nipple byltingarinnar er talið að rekja megi til útgáfu myndarinnar Free the Nipple, bandarískri heimildarmynd sem fjallar um hóp kvenmanna sem mynda hreyfingu til að berjast gegn ritskoðun á brjóstum kvenna víðsvegar um Bandaríkin.
Í myndinni fylgist blaðamaðurinn Lina Esco með hreyfingunni skipuleggja mótmæli í New York árið 2012. Þúsundir kvenna gengu saman berbrjósta niður götu New York og mótmæltu meðal annars löggjöf sem varðar nekt á almannafæri.
Heimildarmyndin var tekin upp árið 2012 en kom ekki út fyrr en árið 2014 vegna þess hversu erfiðlega tókst að fá kvikmyndafyrirtæki til þess að gefa hana út vegna innihald myndefnis.
Heferð á alþjóðavísu
Í kjölfar útgáfu myndarinnar fóru konur út um allan heim að birta brjóstamyndir af sér á samfélagsmiðlum sem leyfðu ekki slíkar myndbirtingar í mótmælaskyni, til dæmis Facebook og Instagram. Frægar konur tóku þátt í byltingunni, til dæmis Chelsea Handler, Amber Rose og Miley Cyrus.
Ísland og ber brjóst
Árið 2008 barðist sænska feministahreyfingin Bara bröst fyrir því að konur fengju að baða sig berbrjósta Í Sundsvall í Svíþjóð, en talsmaður sam­tak­anna sagði að bar­átt­an væri liður í að draga úr kyn­væðingu konu­brjósta. Árangur hlaust af og leyfði sundhöllin í Sundsvall konum að baða sig berbrjósta. Þegar fréttir af gjörningum barust til Íslands fóru blaðamenn á stúfana til að athuga hvernig þessum málum væri háttað á íslandi, niðurstaða var sú að engar reglur væru í gildi um það að konur mættu ekki baða sig berbrjósta á Íslandi. Pét­ur Ingvars­son, íþrótta- og tóm­stunda­full­trúi í Hvera­gerði sagðist ekki muna eftir reglum um baðfatnað kvenna í sundi.
Free the Nipple og Ísland
Þann 26. mars árið 2015 hófst svokölluð „Brjóstabyltingin á Íslandi“ sem hluti af Free the Nipple byltingunni með brjóstamyndbirtingu af Öddu Þóreyjardóttur Smáradóttur á samfélagsmiðlinum Twitter.
Í kjölfarið fór byltingin af stað og fleiri hundruð konur tóku þátt, með beinni þátttöku eða stuðning, þar á meðal frægar konur eins og til dæmis þingkonan Björt Ólafsdóttur og borgarfulltrúinn Hildur Sverrisdóttir.
Verðlaun
Adda vakti mikla athygli í kjölfar byltingarinnar og fékk hún meðal annars verðlaun fyrir gjörning sinn. Verðlaunin voru veitt á ungmennaráðstefnu í Taiwan og nefndust International Youth of the Year.
26. mars 2015 - Sundferð í Laugardalslauginni.
Þrjár íslenskar stúlkur, Hanna María Geirdal, Karen Björk Eyþórsdóttir og Guðbjörg Ríkey Thoroddsen Hauksdóttir, stóðu fyrir viðburð í Laugardalslauginni þar sem þær hvöttu kynsystur sína til að koma og mæta berar að ofan í sundlauginni.
13. júní 2015 - Samstöðufundur á Austurvelli
Stefanía Pálsdóttir og Guðbjörg Ríkey Thoroddsen Hauksdóttir skipulögðu viðburð á Austurvelli og hvöttu konur til þess að koma og vera þær sjálfar, berbrjósta eða í fötum.
26. mars 2016 - Sundlaugapartý í Laugardalslauginni
Í tilefni af árs afmæli var haldið sundlaugarpartý í Laugardalslauginni.
26. mars 2016 - Bíósýning í Bíó Paradís
Frí bíósýning var haldin í Bíó Paradís. Myndin Suffragette var sýnd og að henni lokinni var hægt að taka þátt í umræðunni um myndina og byltinguna.
Youdan-bikarinn
Youdan bikarinn (enska: Youdan Cup eða The Youdan Football Cup) var bikarkeppni í fótbolta sem haldin var í Sheffield árið 1867 og er talin fyrsta knattspyrnukeppni í heimi með útsláttarfyrirkomulagi og raunar eitt fyrsta eiginlega fótboltamótið. Keppnin dró nafn sitt af styrktaraðilanum Thomas Youdan, sem rak leikhús í borginni. Vinsældir hennar kunna að hafa orðið kveikjan að stofnun ensku bikarkeppninnar nokkrum árum seinna.
Saga og fyrirkomulag
thumb|right|Youdan bikarinn. Á sjöunda áratug nítjándu aldar voru reglur knattspyrnuíþróttarinnar ekki að fullu samræmdar. Enska knattspyrnusambandið var stofnað árið 1863 og samþykkti um leið sínar eigin reglur, sem einkum nutu vinsælda í Lundúnum. Félagar í Sheffield F.C., sem talið er elsta starfandi knattspyrnufélag veraldar, höfðu þó samþykkt sínar eigin reglur þegar árið 1858. Sheffield-reglurnar nutu talsverðra vinsælda í norðanverðu Englandi. Birtist munurinn í ýmsu. Þannig var rangstaða hluti af reglum Enska knattspyrnusambandsins en Sheffield-reglurnar gengu lengra í að banna leikmönnum alfarið að handfjatla knöttinn. Báðar keppnisreglurnar héldu áfram að þróast á næstu árum og tókst ekki að sameina þær fyrr en árið 1877.
Knattspyrnuviðureignir þessara ára voru yfirleitt stakir æfinga- og vináttuleikir. Óljóst er hvernig hugmyndin kom til en í janúar 1867 komu fulltrúar þrettán fótboltaliða í Sheffield saman og ákváðu að efna til móts. Leikið skyldi eftir Sheffield-reglunum, tólf leikmenn ættu að vera í hvoru liði, hver leikur yrði 90 mínútur og framlengdur um klukkustund ef úrslit fengjust ekki. Væri enn jafnt eftir framlengingu skyldu liðin mætast að nýju. Tveir eftirlitsmenn, einn frá hvoru liði, skyldu fylgjast með leiknum og úrskurða um vafaatriði. Ef þeim bæri ekki saman skyldi sérstakur dómari skera úr. Í tengslum við mótið voru Sheffield-reglurnar endurskoðaðar enn eina ferðina og enn frekari hömlur settar á að leikmenn notuðu hendur og dregið úr hvers kyns hrindingum og bolabrögðum.
thumb|left|Fregnmiði um keppnina. Keppt var um verðlaunagrip sem athafnamaðurinn Thomas Youdan gaf. Bar mótið nafn Youdan og var það hugsað í auglýsingaskyni fyrir leikhús sem hann starfrækti í borginni. Að undangenginni samkeppni var verðlaunagripurinn valinn og jafnframt ákveðið að næstfallegasta tillagan skyldi verða veittur fyrir annað sætið.
Hallam fór að lokum með sigur af hólmi í mótinu eftir sigur á Norfolk í úrslitaleiknum. Norfolk hafði svo betur í leik við Mackenzie í keppni um silfurverðlaunin.
Keppnin um Youdan bikarinn var talin afar vel heppnuð, þótt ekki tækist að endurtaka leikinn árið eftir eða síðar. Í ljós kom að útsláttarfyrirkomulagið jók keppnisskap liðanna verulega og viðureignirnar urðu fjörlegri en venja var til, en um leið jókst harkan. Töluvert var um pústra og meiðsli, gekk það raunar þvert á markmiðið með Sheffield-reglunum sem miðuðu við að gera íþróttina minna ofbeldisfulla en eldri fótboltaafbrigði. Áhorfendur kunnu hins vegar að meta kappið eins og sást á háum áhorfendatölum. Líklegt verður að telja að Youdan bikarinn hafi orðið stjórnendum Enska knattspyrnusambandsins innblástur þegar bikarkeppnin var stofnuð nokkrum árum síðar.
Námavinnsla
thumb|right|200px| Námavinnsla felst í því að sækja verðmæt steinefni eða önnur jarðefni úr iðrum jarðar eða af yfirborði hennar (t.d. malarnám). Á meðal efna sem unnin eru með námavinnslu eru báxít, kol, kopar, gull, silfur, demantar, járn, eðalmálmar, blý, kalksteinn, nikkel, fosföt, jarðsalt, tin og úran. Flest efni sem ekki eru annaðhvort ræktuð í landbúnaði eða framleidd á rannsóknarstofum eða verksmiðjum eru sótt með námavinnslu.
Hvítaskur
Lýsing
Hvítaskur er meðalstórt tré, verður allt að 26 metra hátt, einstaka sinnum að 40 m. Börkurinn er dökkgrár, þykkur sprunginn með aldri. Vetrarbrum eru dökkbrún með mjúkri áferð. Blöðin eru gagnstæð og samsett með oftast 9 smáblöðum. Blómin koma að vori, rétt á undan blöðunum, í gisinni blómskipan, þau eru lítt áberandi og án krónublaða, enda vindfrjóvguð. Hvert tré er einkynja, annað hvort karl eða kvenkyns. Fræin eru 3-5 cm löng með væng. Hann líkist mjög kvekaraaski sem er frá sömu slóðum.
Á Íslandi
Þessi tegund hefur lítið eitt verið reynd hérlendis og kelur lítið.
Handrit.is
Handrit.is er samskrá og rafrænt gagnasafn íslenskra handrita sem varðveitt eru á handritadeild Landsbókasafns Íslands - Háskólabókasafns, Stofnun Árna Magnússonar og Árnasafni í Kaupmannahöfn. Vefurinn var formlega opnaður af Katrínu Júlíusdóttur 21. apríl 2010. Þá voru þar skráð yfir 4000 handrit, þar af 851 mynduð.
Barokk
thumb|Tilbeiðsla vitringanna eftir [[Peter Paul Rubens er dæmi um barokklistaverk.]] Barokk er nafn yfir listastefnu og tímabilið sem stefnan einkenndi. Stefnan einkenndist af miklu skrauti, flúri og þungri tilfinningu. Barokk með léttri tilfinningu er yfirleitt kallað rokkokó. Stefnuna má rekja til Rómar í kringum 1600 en þaðan breiddist hún út um Evrópu.
Barokktónlist
Í tónlist er barokk samheiti yfir bæði barokk og rokkokó. Barokktónlist einkennist af miklu flúri, trillum og flóknum tónavafningi. Ein aðalástæða þess að ekki er greint milli barokks og rokkokó í tónlist er að flytjendur barokktónlistar hafa mikið frelsi, nóturnar sýna aðeins byggingu lagsins en svo eiga flytjendur að spinna í skraut og flúr í tónlistina sem gerir hana misþunga eftir flytjendum. Keðjulaglínur og kontrapunktar voru algengar á þessu tímabili (þó misvinsælar eftir tónskáldum) og á bestu bæjum var samin keðjulaglína með þremur eða fjórum upphafsstöðum. Barokktónsmíðar eru gjarnan á formi sónata, konserta, kantata og óratoría. Óperur urðu til á barokktímanum.
Annað ráðuneyti Steingríms Hermannssonar
Annað ráðuneyti Steingríms Hermannssonar er heiti á annari ríkistjórn Steingríms Hermannsonar. Hún var samsteypustjórn Framsóknar, Alþýðuflokks og Alþýðubandalags. Stjórnin var mynduð eftir að ríkisstjórn Þorsteins Pálssonar sprakk.
Galisía
Galisía (eða Jakobsland) er spænskt sjálfstjórnarsvæði á Norðvestur-Spáni. Galisía liggur norðan Portúgals og vestan spænsku sjálfstjórnarsvæðanna Kastilía-León og Astúría. Galisía skiptist í A Coruña-hérað, Lugo-hérað, Ourense-hérað og Pontevedra-hérað.
Galisía er 29.574 ferkílómetrar og íbúar héraðsins voru um 2.700.000 árið 2018. Svæðið, sem fékk sjálfstjórn árið 1981, Höfuðstaðurinn er Santiago de Compostela. Fjölmennasta borgin er Vigo í Pontevedra-sýslu. Opinber tungumál í Galisíu eru tvö, spænska og galisíska, sem er skyld portúgölsku.
Atvinnulíf
Galisíubúar lifðu löngum af landbúnaði og fiskveiðum og sumir höfðu einnig góðar tekjur af þjónustu við pílagríma eftir að pílagrímsferðir að gröf heilags Jakobs í Santiago de Compostela hófust á 9. öld. Á 20. öld varð mikil iðnaðaruppbygging í héraðinu en þar eru meðal annars bílaverksmiðjur og vefnaðariðnaður. Í bænum Arteixo í A Coruña-sýslu eru höfuðstöðvar Inditex, stærstu vefnaðarvörukeðju Evrópu og þeirrar næststærstu í heimi en þekktasta vörumerki keðjunnar er Zara.
Höfuðstöðvar spænsks sjávarútvegs eru í Vigo og þar hefur CFCA, Eftirlitsstofnun ESB með fiskveiðum, aðsetur sitt.
Hnoðuxi
Hnoðuxi (fræðiheiti; Aleochara sparsa) er bjöllutegund sem var fyrst lýst af Oswald Heer, 1758.
Skildingur
Núverandi gjaldmiðlar
Í dag eru fjögur lönd þar sem gjaldmiðill sem heitir skildingur er í notkun.
Sagnfræðingafélag Íslands
thumb|Merki Sagnfræðingafélags Íslands Sagnfræðingafélag Íslands er fagfélag sagnfræðinga á Íslandi. Það var stofnað 30. september 1971 til að efla íslenskar sagnfræðirannsóknir, sögukennslu og miðlun sögu til almennings sem og samstarf sagnfræðinga innanlands og utan. Félagsmenn geta þau orðið sem hafa lokið B.A.-prófi eða sambærilegu prófi með sagnfræði sem aðalgrein frá viðurkenndum háskóla og þau sem uppfylla þær fræðilegu kröfur sem gera verður til háskólamenntaðra sagnfræðinga.
Þetta er annað félagið með þessu nafni. Sagnfræðingafélag Íslands hið eldra starfaði frá 1953 til 1956.
Stofnun félagsins
Björn Þorsteinsson, Bergsteinn Jónsson og Loftur Guttormsson boðuðu til undirbúningsfundar að stofnun félags sagnfræðinga 1. september árið 1970 og nefndist félagið þá Félag íslenskra sagnfræðinga. Félagið var þó ekki formlega stofnað fyrr en 30. september 1971. Fyrstu stjórn skipuðu þeir Björn Þorsteinsson formaður, Jón Guðnason varaformaður, Ólafur R. Einarsson ritari, Guðlaugur R. Guðmundsson gjaldkeri og Helgi Þorláksson meðstjórnandi. Nafnið breyttist í Sagnfræðingafélag Íslands.
Guðrún Ása Grímsdóttir varð fyrsta konan til að taka sæti í stjórn Sagnfræðingafélags Íslands árið 1978, sjö árum eftir stofnun félagsins.
Félagið starfaði með margvíslegum hætti strax frá upphafi, bæði að málum sem féllu beint undir sagnfræði eins og með fundi um sögukennslu á hinum ýmsu námstigum og fyrirlestraröð um félagssögu. Félagið kom einnig að deilumálum samtímans og stóð með fjölda annarra félaga að mótmælafundi gegn byggingu húss fyrir Seðlabankann á Arnarhóli og síðar fyrir tveggja daga ráðstefnu um húsafriðun ásamt umhverfisráði Reykjavíkur, Arkitektafélagi Íslands, Torfusamtökunum og Sögufélagi.
Meðal þess sem félagið hefur gert er að setja siðareglur Sagnfræðingafélags Íslands. Þar er lögð áhersla á heiðarleika, fagleg vinnubrögð og varðveislu og aðgang heimilda auk þess sem fjallað er um trúnaðarmál og hagsmunaárekstra.
Hádegisfyrirlestrar
Hádegisfyrirlestrar Sagnfræðingafélags Íslands voru fastur punktur í starfi félagsins frá 1998 til 2020. Þar fluttu sagnfræðingar og aðrir fræðimenn og fyrirlesarar erindi um hin ýmsu mál. Á hádegisfyrirlestrum var augum oft beint að ákveðnum greinum sagnfræðinnar eða atburðum, deilumál samtímans voru rædd í ljósi sögunnar og kynntar nýjar rannsóknir. Oft voru ákveðin þemu í fyrirlestrahaldi. Þau hafa meðal annars verið: Hvað er dómur sögunnar? Saga réttarfars og refsinga, Hörmungar og Hvað er útrás? svo örfá dæmi séu nefnd. Reglulegum hádegisfyrirlestrum var hætt í covid og annað fundaform tekið upp.
Söguþing
Sagnfræðingafélag Íslands er meðal þeirra sem staðið hafa að Söguþingi þar sem sagnfræðingum og öðru áhugafólki um sögu er stefnt saman. Fyrsta söguþingið var haldið árið 1997 og síðan hafa þau verið haldin á nokkurra ára fresti. Fimmta söguþingið verður í maí 2022.
Bókakvöld
Í gegnum tíðina hafa bókakvöld verið vinsæll viðburður í starfsemi Sagnfræðingafélags Íslands, oft í samvinnu við önnur félög. Hin seinni ár hafa þau einkum falist í því að nokkrar bækur eru teknar fyrir, fyrst segir framsögumaður kost og löst á bókinni og síðan bregst höfundur við.
Umsagnir og ályktanir
Félagið hefur sent frá sér ályktanir um hin ýmsu mál sem tengjast sagnfræði. Þar á meðal má nefna gagnrýni félagsins á skýrslu nefndar á vegum forsætisráðherra um ímynd Íslands sem gefin var út vorið 2008. Sagnfræðingafélagið benti þar á hvernig söguskoðun sjálfstæðisbaráttunnar sem mótuð hefði verið í pólitískum tilgangi endurspeglaðist í skýrslunni, söguskoðun sem sagnfræðingar hefðu varið áratugum í að hrekja. Nýlegt dæmi er ákall um að efla sögukennslu í skólum til að sporna við ranghugmyndum og áróðri eins og birtist í sögufölsun rits um helförina sem kom út árið 2020. Jafnframt hefur félagið sent umsagnir til þingnefnda Alþingis vegna ýmissa mála sem hafa verið í meðförum þingsins.
Heiðursfélagar
Lúðvík Kristjánsson sagnfræðingur (1911-2000) – kjörinn heiðursfélagi árið 1987.
Anna Sigurðardóttir, forstöðumaður Kvennasögusafns Íslands (1908-1996) – kjörin heiðursfélagi árið 1991.
Anna Frank
Annelies Marie „Anne“ Frank, gjarnan nefnd Anna Frank á íslensku (12. júní 1929 – mars 1945) er þekktust sem aðalpersóna í bókinni Dagbók Önnu Frank. Anna Frank var stúlka af gyðingaættum, sem hélt dagbók meðan hún var í felum í Amsterdam, þegar Holland var hernumið af Þjóðverjum í seinni heimsstyrjöld, ásamt fjölskyldu sinni og fjórum vinum. Dagbókin fannst eftir að Anna og fjölskylda hennar höfðu verið hneppt í fangabúðir nasista, þaðan sem eingöngu faðir hennar Otto Frank átti afturkvæmt.
Sagnfræðingafélag Íslands
Heiðursfélagar
Jakob Benediktsson, forstöðumaður Orðabókar Háskóla Íslands (1907-1999) – kjörinn heiðursfélagi árið 1994.
Anna Frank
Anna var fædd í Frankfurt am Main í Þýskalandi og flutti ásamt fjölskyldu sinni til Amsterdam árið 1933, eftir að nasistarnir komust til valda í Þýskalandi. Þegar ofsókn nasista gegn gyðingum jókst, fór fjölskyldan í felur árið 1942 í leyniherbergjum undir súð í skrifstofubyggingu föður Önnu. Eftir tvö ár í felum var fjölskyldan svikin og flutt í útrýmingarbúðir. Sjö mánuðum eftir handtökuna lést Anna úr flekkusótt, einungis nokkrum dögum á undan systur sinni, Margot Frank. Otto Frank faðir hennar var eini eftirlifandi meðlimur fjölskyldunnar og sneri hann aftur til Amsterdam eftir að stríðinu lauk. Þar komst hann að því að dagbók hennar hafði verið varðveitt. Árið 1947 gaf hann dagbókina út undir nafninu „Het Achterhuis: Dagboekbrieven van 12 Juni 1942 – 1 Augustus 1944“. Safn af öðrum skrifum hennar voru gefin út árið 1949.
Dagbók Önnu, sem hún fékk í þrettán ára afmælisgjöf, lýsir lífi hennar frá 12. júní 1942 til 1. ágúst 1944. Dagbókin var gefin út sem „Dagbók ungrar stúlku“ og að lokum þýdd úr frummálinu, hollensku, á önnur tungumál. Bókin varð ein sú mest lesna í heiminum.
Faðir Önnu, Otto Frank var sakaður af um að hafa falsað dagbókina, einkum af afneitendum helfararinnar, en réttarrannsókn staðfesti að hún væri ósvikin. Otto hafði þó ritskoðað upprunalegu dagbókina áður en hún kom fyrst út. Dagbókin var fyrst gefin út óritskoðuð 7. nóvember 1986 af ANNE FRANK-Fonds í Basel, en bókin kom í fyrsta skiptið út óritskoðuð á íslensku árið 1999.
Sagnfræðingafélag Íslands
Heiðursfélagar
Haraldur Sigurðsson, bókavörður við Landsbókasafn (1908-1995) – kjörinn heiðursfélagi árið 1995.
Bergsteinn Jónsson, prófessor í sagnfræði við Háskóla Íslands (1926-2006) – kjörinn heiðursfélagi árið 2001.
Jón Guðnason, prófessor í sagnfræði við Háskóla Íslands (1927-2002) – kjörinn heiðursfélagi árið 2001.
Ólafía Einarsdóttir, lektor við Kaupmannahafnarháskóla (1924-2017) – kjörin heiðursfélagi árið 2001.
Björk Ingimundardóttir, skjalavörður á Þjóðskjalasafni Íslands (1943- ) – kjörin heiðursfélagi árið 2011.
Einar Laxness, skjalavörður á Þjóðskjalasafni Íslands (1931-2016) – kjörinn heiðursfélagi árið 2011.
Anna Agnarsdóttir, prófessor í sagnfræði við Háskóla Íslands (1947- ) – kjörin heiðursfélagi árið 2022.
Helgi Þorláksson, prófessor í sagnfræði við Háskóla Íslands (1945- ) – kjörinn heiðursfélagi árið 2022.
Education City leikvangurinn
Education City leikvangurinn er knattspyrnuvöllur í borginni Al Rayyan í Katar. Hann var vígður í febrúar 2020 og tekur rétt rúmlega 45 þúsund áhorfendur.
Leikvangurinn var fyrst og fremst reistur fyrir HM 2022, þar sem hann mun hýsa fjölda leikja í riðlakeppninni og einn leik í 16-liða úrslitum og annan í fjórðungsúrslitunum. Að mótinu loknu verður leikvangnum breytt í frjálsíþróttavöll fyrir háskólamiðstöðina í Al Rayyan og mun þá taka 25 þúsund áhorfendur.
Úrslitaleikur heimsbikarkeppni félagsliða 2021 milli Bayern München og UANL frá Mexíkó fór fram á Education City leikvangnum.
Við byggingu Education City leikvangsins var sérstaklega reynt að notast við vistvæn byggingarefni.
Lindadúnurt
Lindadúnurt (fræðiheiti: Epilobium alsinifolium) er plöntutegund af eyrarrósarætt. Lindadúnurt vex á Íslandi við lindir, fjallalæki og dýjavætur og er nokkuð algeng um allt land. Hún vex frá láglendi upp í 750 metra hæð yfir sjávarmáli en getur vaxið enn ofar þar sem jarðhita gætir. Hæst er hún skráð í 1170 metrum yfir sjávarmáli við Öskju.
Lindadúnurt líkist heiðadúnurt (E. hornemannii) en hefur stærri blóm, stærri og oddhvassari blöð auk þess sem blöð lindadúnurtar eru dökkgrænni en blöð heiðadúnurtar.
Skepnur (norræn goðafræði)
Fáfnir
Fáfnir er sonur dvergkonungsins Hreiðmars. bræður hans eru Regin, Ótr, Lyngheiðr go Lofnheiðr.
Lindadúnurt
Lindadúnurt er með algengustu plöntutegundum í dýjavist sem einkennist af mosavöxnum lindaruppsprettum.
Skepnur (norræn goðafræði)
Fáfnir
Sagan segir að Óðinn, Loki og Hænir hafi á leið sinni mætt Ótr, sem hafði brugðið sér í líki oturs yfir daginn. Loki drepur Otr og flær hann. Æsirnir koma að heimkynnum Hreiðmars og um kvöldið sýna þeir skinnið af otrinum sem þeir drápu. Hrieiðmar og hinir synir hans Fáfnir og Regin taka Æsina til fanga og halda þeim þar til að Loki hefur safnað saman lausnarféi. Loki verður sér úti um gullið ásamt hringnum Andvaranaut með því að fanga dverginn Andavara og neyða hann til að láta gullið og hringinn af hendi. Andvari setur álög á gullið og hringinn sem gera að verkum að hver sá sem hringinn og gullið eigi muni deyja. Fáfnir drepur faðir sinn til að eignast gullið sjálfur og varð mjög illskeyttur og gráðugur. Fáfnir heldur því næst til óbyggða með fjársjóð sinn og verður að endanum að dreka (holdgerfingur græðgi) til að vernda fjarsjóð sinn. Fáfnir er síðar drepinn af Sigurði fáfnisbana.
Lindadúnurt
Samband við aðrar tegundir
Nokkrar tegundir sjúkdómsvaldandi sveppa hafa fundist á lindadúnurt. Sveppurinn Septoria epilobii-alpini fannst vaxandi á lindadúnurt í Reyðarfirði árið 1962 en til hans hefur ekki spurst síðan, að minnsta kosti ekki á Íslandi. Dúnurtapússryð (Puccinia epilobii) er algengur pússryðsveppur um allt land og vex á lindadúnurt ásamt nokkrum öðrum dúnurtum.
Skepnur (norræn goðafræði)
Fenrisúlfur (Hróðvitnir, Fánagandr)
Fenrisúlfur er eitt af þremur afkvæmum Loka og tröllkonunnar Angurboðu. Systkini hans eru Miðgarðsormur (Jörmundgandr) og Hel.
Í ragnarökum segir völuspá að Fenrisúlfur losni úr fjötrum sínum og verða svo stór að gin hans nær frá jörðu og upp í himinn er hann gapir. Fenrisúlfur mun berjast við Óðinn í ragnarrökum og mun vega hann.
Freki
Freki er annar af tveimur úlfum Óðins.
Geri
Geri er annar af tveimur úlfum Óðins.
Hveðrungur
Hveðrungur er viðurnefni á Loka. samanber 55. vísu í Völuspá þar sem að Víðar (sonur Óðins) drepur Fenrisúlf sem er kallaður megi Hveðrungs það er sonur Loka.
Miðgarðsormur (Jörmungandur)
Miðgarðsormur eða Jörmungandur er skrímsli sem liggur í hafinu og umkringir heiminn og bítur þar í sporð sér.
Miðgarðsormur er eitt af þremur afkvæmum Loka og gýgunnar Angurboðu. Systkini hans eru Fenrisúlfur og Hel.
Sælgæti
thumb|right|Nokkrar tegundir sælgætis Sælgæti, einnig kallað nammi eða gotterí, er haft um matvöru sem neytt er sem ábætis eða millimáls oft í formi lítilla bita sem innihalda mikinn sykur. Sælgæti er oftast selt í skrautlegum umbúðum, og sem dæmi um sælgæti mætti nefna brjóstsykur, karamellur og súkkulaði.
Orðið sælgæti á íslensku
Á íslensku er orðið sælgæti einnig haft um annað og meira en sætindi, t.d. góðan mat (góðmeti) og áður fyrr stundum um nautnir. Það er líka oft notað um það sem fáir standast (sbr. Þetta er hreinasta sælgæti). Í Sálmunum í Biblíunni segir t.d. á einum stað:
Samheiti
Sælgæti á sér nokkur samheiti á íslensku. Mætti þar til dæmis nefna þau algengustu sem eru sætindi, gotterí og nammi, en hin tvö síðarnefndu nálgast það að vera barnamál. Orðin humall og kostgæti er einnig haft um sælgæti, en eru frekar sjaldgæf. Sömuleiðis orðið dáði, sem er bæði haft um sælgæti og góðan bita. Gamlar slettur sem notaðar voru um sælgæti voru t.d. orðin slikkerí og sleng. Á Akureyri tala menn oft um sælgæti sem bolsíur (et. bolsía), þó oftast sé það orð haft um brjóstsykur, og er gömul dönskusletta. Á Húsavík nota menn orðið mæra um sælgæti (sbr. t.d. Mærudagar). Sætmeti er einnig haft um sætindi og sætan mat.
Andrés Gíslason
Andrés Gíslason úr Mörk (d. 1375) var íslenskur hirðstjóri á 14. öld. Hann var kenndur við bæinn Stóru-Mörk undir Eyjafjöllum og hefur líklega búið þar en ætt hans er með öllu ókunn.
Andrés sigldi til Noregs 1355 og sigldi svo af stað til Íslands 1357 ásamt Jóni skráveifu, Þorsteini Eyjólfssyni og Árna Þórðarsyni en þeir höfðu fengið sameiginlega hirðstjórn yfir landinu til þriggja ára. Skipin sem þeir voru á hröktust til Hjaltlands og þurftu þeir að hafa þar vetursetu. Þeir komu því ekki heim fyrr en sumarið 1358 og tóku þá við hirðstjórn. Andrés og Árni fengu Sunnlendinga- og Austfirðingafjórðung saman.
Andrés fékk aftur hirðstjórn 1366 ásamt Ormi Snorrasyni. Hann sigldi utan næsta ár og er ekki getið aftur fyrr en 1375; þá er sagt frá því að skip sem hann var á fórst í hafi með allri áhöfn.
Kona Andrésar er óþekkt en synir hans munu hafa verið þeir Bjarni Andrésson ábóti í Viðeyjarklaustri, Þórarinn Andrésson prestur og officialis á Breiðabólstað í Fljótshlíð og Þorsteinn Andrésson prestur á Hallormsstað. Stundum hefur Gísli ríki Andrésson í Mörk verið talinn sonur Andrésar.
Skollakræða
Skollakræða (fræðiheiti: Alectoria ochroleuca) eða tröllagrös er runnkennd, ljósgul, stór og áberandi flétta sem myndar  oft samfelldar, gular breiður á hæðum og hólum. Hún er algeng á austanverðu og norðanverðu Íslandi og vex einkum inn til landsins á Norðausturlandi. Skollakræða setur svip á landslag í Mývatnssveit. Hún vex einnig á Álftanesi og nágrenni þess.
Þal skollakræðu er runnkennt og greinar uppréttar um 4–10 sm á hæð. Greinar eru hvítgular eða grængular og mattar. Skollakræðan vex á jarðvegi uppi á hæðum og utan í hæðarbrúnum. Skollakræða hefur einnig verið kölluð tröllagrös eða tröllakræða.
A Very Potter Musical
A Very Potter Musical er söngleikur sem var skrifaður leiklistarnemum Michigan háskólans, sem kalla sig Starkids, árið 2009. Söngleikurinn er skopstæling á bókum J. K. Rowling um garldastrákinn Harry Potter en efnið er aðallega fengið úr þrem bókum bókaflokksins, þ.e. Harry Potter og Viskusteinninn, Harry Potter og eldbikarinn og Harry Potter og Dauðadjásnin. Söngleikurinn var frumsýndur í Michigan háskólanum þann 9. apríl 2009 en eftir að upptaka af honum birtist á YouTube jukust vinsældir söngleiksins gífurlega og áhorf fór langt fram úr væntingum, en margar milljónir manna hafa séð á söngleikinn á netinu.
Lorenzo Staelens
Lorenzo Staelens (fæddur 30. apríl 1964) er belgískur fyrrverandi knattspyrnumaður. Hann spilaði 70 leiki og skoraði 8 mörk með landsliðinu.
Abies × arnoldiana
Abies × arnoldiana er tilbúinn blendingur á milli hringaþins (A. veitchii) og kóreuþins (A. koreana).
Skólabænir í Bandaríkjunum
thumb|298x298dp|Moye-grunnskólinn í borginni El Paso í Texas. Skipulagt bænahald í ríkisreknum skólum í Bandaríkjunum hefur verið bannað síðan 1962 með úrskurði Hæstaréttar Bandaríkjanna í máli Engel gegn Vitale. Nemendum er hins vegar heimilt að fara með bænir í einrúmi eða taka þátt í skipulögðu trúarstarfi á vegum skólayfirvalda í frítíma sínum og utan hefðbundins skólatíma. Þessar reglur eiga ekki við um einkarekna skóla eða háskóla þar sem skipulegt bænahald er leyfilegt, heldur aðeins grunn- og framhaldsskóla þar sem mætingarskylda er í gildi og nemendur eru taldir áhrifagjarnari.
Deilur um skólabænir
Allt frá því á 18 öld var algengt að bandarískir almenningsskólar hæfu skóladaginn með bæn eða á lestri úr Biblíunni. Kaþólikkar og aðrir trúarhópar voru ósáttir með að mótmælendatrú væri gert hátt undir höfði með þessum hætti og stofnuðu sína eigin skóla. Þá varð heimakennsla algengari á 20. öldinni meðal annars vegna þessa. Árið 1949 var biblían lesin reglulega í skólum í að minnsta kosti 37 fylkjum Bandaríkjanna. Í tólf þeirra var ritningarlestur hluti af skyldunámi nemenda. Árið 1960 var biblíulestur liðinn, eða hluti af námskrá, í 42% bandarískra skóla og 50% voru með einhvers konar skipulagt trúarstarf í kennslustofum.
Ívar Örn Sverrisson
Ívar Örn Sverrisson (7. febrúar 1977) er íslenskur leikari.
Móðurborð
thumb|300px|AT móðurborð fyrir Intel 386 örgjörva. thumb|300px|ATX móðurborð fyrir AMD K-7 örgjörva. Móðurborð er margbrotinn tölvuíhlutur sem hýsir a.m.k. einn örgjörva, tengir saman aðra tölvuíhluti og stýrir þeim. Móðurborð er oftast stök prentplata sem er fest ýmist í botn eða í hliðina á tölvukössum og er því oftast stærsti íhluturinn. Á móðurborðinu eru ýmsar brautir sem gögn, vistföng, stýrimerki og fleira fer um, og notast þær við mismunandi tækni.
Tegundir móðurborða
Tegundir móðurborða eru fjölmargar, enda margir framleiðendur, margar gerðir örgjörva, og mjög mismunandi tækni að baki hverri hönnun. Oftast eru þó móðurborð flokkuð saman eftir stærð. Móðurborðin eru hönnuð með tilliti til stærðar tölvukassans sem á að hýsa hann. Hér er samantekt á helstu stærðarflokkum:
Hljómsveit Ingimars Eydal - Á sjó
Á sjó er 45-snúninga hljómplata gefin út af SG - hljómplötum árið 1965. Á henni syngja Vilhjálmur Vilhjálmsson og Þorvaldur Halldórsson fjögur lög ásamt hljómsveit Ingimars Eydal.